OzLabs/hebrew-wiki-articles huggingface dataset:
קרב מונסטיר (1917)

קרב מונסטיר (1917) היה קרב בחזית המקדונית במלחמת העולם הראשונה ובמהלכו נכשלו כוחות מדינות ההסכמה בהבקעת קווי כוחות מעצמות המרכז באזורי הר באבה ואגם פרספה.

==רקע==

בדצמבר 1916 הסתיים קרב מונסטיר הראשון ובמהלכו הצליחו כוחות מדינות ההסכמה לכבוש מחדש את העיר מונסטיר. כוחות מעצמות המרכז ייצבו קו כ-5 קילומטרים צפונית לעיר על פסגת הר באבה ומשם הפגיזו ללא הירף את מונסטיר.

בראשית 1917 בהתבסס על דיווחי המודיעין הצרפתי בדבר בעיות משמעת חמורות בצבא הבולגרי, החליט מפקד הזירה מטעם מדינות ההסכמה הגנרל מוריס סראי לתכנן מתקפת הבקעה על קווי החזית שיועדה לאביב. למרות הסתייגות גורמי הערכה נוספים בזירה, נסמך סראי על הגיבוי לו זכה מהדרג המדיני הבריטי ועל תגבור הכוחות הצרפתיים והבריטיים בגזרה. המתקפה אמורה הייתה להתחיל במרץ, אך בשל תנאי מזג האוויר הקשים נדחתה לאפריל.

==הצבאות הלוחמים==
כוחות מעצמות המרכז באזור נסמכו על אלמנטים מהארמייה הבולגרית הראשונה בפיקודו של דימיטר גשוב ועל אלמנטים מהארמייה הגרמנית ה-11 בפיקודו של ארנולד פון וינקלר. כוחות מדינות ההסכמה בזירה נסמכו על 5 אוגדות צרפתיות ואוגדה סרבית אחת תחת פיקודו הכולל של מוריס סראי.

==מהלך הקרב==
כוחות מדינות ההסכמה פתחו במתקפת הבקעה בגזרת מונסטיר והאגמים והצליחו להבקיע את קו החזית לזמן קצר, אך ב-18 במאי הם נבלמו מול ביצורי הבולגרים בהר באבה תוך שהם סופגים אלפי הרוגים ומותירים בשטח ציוד שלל רב. כוחות תגבור מהארמייה ה-11 הגרמנית שניסתה לחבור לכוחות באזור מונסטיר נבלמו על ידי האוגדה הסרבית ליד אגם פרספה. הצרפתים נסוגו בחזרה לפאתי העיר מונסטיר.

==השלכות הקרב==
מתקפת האביב של הגנרל סראי נחלה כישלון וחל פיחות רב במעמדו. בדצמבר 1917 הודח סראי מתפקידו כמפקד החזית ובמקומו מונה אדולף גיומא. הבולגרים המשיכו להחזיק בפסגת באבה וממנה המשיכו להחריב את העיר מונסטיר בהפגזות. מצב זה נמשך עד להכרעת החזית לאחר קרב דוברו פולה.

==קישורים חיצוניים==

==הערות שוליים==

קטגוריה:החזית המקדונית במלחמת העולם הראשונה
מונסטיר
מונסטיר
מונסטיר
מונסטיר
קטגוריה:ביטולה
דלתות נפתחות (סרט, 2012)

דלתות נפתחות (באנגלית: Doors Open) הוא סרט מתח-פשע סקוטי, שביים מארק אוונס,, בכיכובם של דאגלס הנשל, סטיבן פריי, לנורה קריצ'לו וקנת' קולרד. הסרט מבוסס על רומן באותו שם מאת איאן רנקין, המספר על שלושה חברים: מיליונר בזכות עצמו, פרופסור לאמנות ובנקאי, שמתכננים יחד שוד נועז של יצירות אמנות. הסרט הוזמן ברשת ITV, והופק על ידי חברת ההפקה של סטיבן פריי Sprout Pictures. בממלכה המאוחדת שודר הסרט לראשונה ב-26 בדצמבר 2012.

==תקציר העלילה==
אחרי ערב של שתייה בחברת הפרופסור גיסינג (פריי), והבנקאי אלן קרוקשנק (קולרד), המיליונר בזכות עצמו, מייק מקנזי (הנשל) רוקם מזימה לשדוד את אחד המטרות הבולטות במדינה - אוסף האמנות הפרטי שמוחזק באדינבורו בבעלות בנק. כשנודע למייק שאהבת חייו לורה סטנטון (קריצ'לו), יועצת אמנות ומנהלת מכירות פומביות, שבה לאדינבורו, כל עולמו מתהפך עליו, והוא עומד לסכן הכל כדי להחזירה אליו.

==צוות השחקנים==
* דאגלס הנשל – מייק מקנזי
* סטיבן פריי – פרופ' גיסינג
* לנורה קריצ'לו – לורה סטנטון
* קנת' קולרד – אלן קרוקשנק
* בריאן מקארדי – צ'ארלי קלוויי
* אליוט קוואן – ברוס קמרון
* פיליפ ויטצ'רץ' – הג'ורדי
* פול מקול – גלן
* ראב אפלק – האט
* שרה מקרדי – קרול
* בובי ריינסברי – מנהלת כוח אדם
* אלי או'בריאן – תרזה

==הפקה==
הצילומים החלו ב-23 באפריל 2012 באדינבורו. חלק מהסרט צולם בחוף סקוטיש בורדרס ובגרוואלד במזרח לותיאן. הסצנות של המכירה הפומבית צולמו בבית המכירות הפומביות ליון & טורנביל באדינבורו.

==קישורים חיצוניים==

==הערות שוליים==

קטגוריה:סרטי פשע בריטיים
קטגוריה:סרטי טלוויזיה בריטיים
קטגוריה:סרטי 2012
קטגוריה:סרטים באנגלית
א-נג'דאת

א-נג'דאת, או אלנג'דאת (בערבית: النجدات), היה תת-זרם בתוך זרם הח'וארג' שבאסלאם. חסידי הזרם הזה היו למעשה חסידיו של השייח' נג'דא אבן עמיר אלחנפי.

א-נג'דאת בלטו במאה ה-7 לספירה, ולפרק זמן קצר הם אף שלטו במחוזות אל-ימאמה ובחריין שבמרכז ומזרח חצי האי ערב.

== הערות שוליים ==

קטגוריה:מושגים באסלאם
שלמה ברטונוב

שלמה ברטונוב (1925 – 25 באפריל 1977) היה מחלוצי קרייני התנ"ך בישראל, שחקן ומורה, חוקר תולדות התיאטרון העברי, הישראלי ומרצה באוניברסיטת תל אביב.

==ביוגרפיה==
שלמה ברטונוב נולד בשנת 1925 במוסקבה. אביו, יהושע ברטונוב, היה שחקן תיאטרון נודע וממייסדי תיאטרון הבימה. אימו, מרים ברטונוב, הייתה אף היא שחקנית תיאטרון.

בהיותו בגיל שלוש, בשנת 1928 עלה לישראל עם הוריו ועם אחותו דבורה ברטונוב. המשפחה השתקעה בתל אביב. שלמה למד בגימנסיה העברית "הרצליה" בתל אביב, ובהמשך למד באוניברסיטה העברית בירושלים.

בעת לימודיו בירושלים, נקרא לשמש קריין פרקי תנ"ך ומקרא בתוכנית הרדיו פרקי היום בתנ"ך, ששודרה מידי ערב בקול ירושלים. הוא המשיך בכך גם לאחר קום המדינה, במסגרת תוכנית פרקי היום בתנ"ך בקול ישראל. בנוסף, קרא פרקי תנ"ך בתוכנית ששודרה בימי שישי בערב בגלי צה"ל.

ברטונוב היה בוגר החוג הדרמטי שליד תיאטרון הבימה, ושיחק בשורה של הצגות בתיאטרון זה.

עסק לאורך השנים בהנחיה ובקריאת קטעי קריאה בכינוסים, אזכרות, עצרות עם וכיוצא בזה.

בתחילת שנות ה-60 ריכז את "חוג הבימה לנוער".

בהמשך שנות ה-60 לימד בבית הספר לאמנויות רננים וכשזה אוחד עם בית הספר תלמה ילין לימד שם.

ב-1965 יצא לאור הספר "אמנות הבמה בישראל", אותו ערך בשיתוף א.ב יפה ויונה כץ.

שלמה ברטונוב היה ראשון המקליטים פרקי ספר התנ"ך עבור הספרייה המרכזית לעיוורים, אשר הוציאה הקלטות אלה על גבי תקליטורים.

בשנים האחרונות לחייו היה מרצה לתיאטרון באוניברסיטת תל אביב.

נפטר בגיל 52 ב-25 באפריל 1977, לאחר מחלה קשה, והובא לקבורה בבית העלמין בחולון.

הותיר אחריו רעיה, אילנה הררית לבית זילברברג, בן, השחקן אייל ברטונוב, ושתי בנות, עמרה ליבנה-ברטונוב וד"ר ניבי גל-אריאלי. נכדו הנקרא על שמו, שלומי ברטונוב, הוא שחקן ומוזיקאי.

==הצגות בהן שיחק ==
* אווז הפרא
* אי לייק מייק
* אכזר מכל המלך
* בית התה של ירח אוגוסט
* האחים קרמזוב
* הביצה
* הדבוק
* המלך ליר
* הנרי הרביעי
* זרוק אותו לכלבים
* חדוה ואני
* מקבת
* פאוסט
* פנדרי הגיבור
* רצח החפים מפשע.

== קישורים חיצוניים ==

* פרטים על שלמה ברטונוב ב
* 
* [http://merhav.nli.org.il/primo-explore/fulldisplay?docid=NNL_MUSIC_AL004392845&context=L&vid=NLI&search_scope=Local&tab=default_tab&lang=iw_IL פרק היום בתנך (בביצוע שלמה ברטונוב)], הקלטה באתר הספרייה הלאומית
* 

קטגוריה:שחקני תיאטרון ישראלים
קטגוריה:חוקרי תיאטרון ישראלים
שלמה ברטונוב
קטגוריה:אישים הקבורים בבית העלמין הדרום
קטגוריה:ישראלים שנולדו ב-1925
קטגוריה:ישראלים שנפטרו ב-1977
Sonic Boom: Rise Of Lyric

סוניק בום: עלייתו של ליריק (באנגלית: Sonic Boom: Rise Of Lyric, שוחרר ביפן בתור Sonic Toon: Ancient Treasure, ביפנית: ソニックトゥーン 太古の秘宝) הוא משחק מחשב המהווה חלק מסדרת המשחקים "סוניק הקיפוד" מבית סגה. המשחק נחשב לזיכיון נפרד לגמרי מהסדרה, ופותח על ידי Big Red Button, בניגוד לשאר משחקי הסדרה שפותחו על ידי קבוצת סוניק. המשחק יצא לאור ב-11 בנובמבר 2014 לקונסולות ה-Wii U בלבד. המשחק מבוסס על סדרת הטלוויזיה "סוניק בום".

== עלילה ==
הסיפור עוקב אחר סוניק הקיפוד, טיילס, נאקלס הקיפודן ואיימי רוז ומתרחשת לפני עלילת סדרת הטלוויזיה.

החבורה מתפצלת במרדף אחר דוקטור אגמן. סוניק וטיילס נלחמים נגד צבא הרובוטים של אגמן, ולאחר שהם מתחברים שנית עם איימי ונאקלס, הם מבחינים במקדש ובו יש סמל של קיפוד ושועל (רמז לסוניק ולטיילס). צבא רובוטים נוסף נלחמת בחבורה, ובתוכו גם "סוניק המתכתי" - כפילו הרובוטי המרושע של סוניק.

סוניק מאיץ בכולם להיכנס למקדש המסתורי. במקום הם מוצאים נחש קפוא בשם ליריק, ומשחררים אותו לאחר שקפא לפני אלפי שנים. ליריק מתגלה כנבל מרושע, ועל החבורה לעצור את תוכניותיו.

במשחק ישנן כמה דמויות שלא מופיעות בזיכיון המקורי, כגון סטיקס הגירית, מאיה, מר פינק, פרסי ועוד.

== משחקיות ==
משחקיות המשחק שונה משאר המשחקים בסדרה. המשחק אינו מבוסס על ריצה במסלול ליניארי אלא בנוי כמשחק פעולה מגוף שלישי. השחקן שולט בדמות אחת מהחבורה, אך מסוגל להחליף בין ארבעתם בכל עת, כאשר לכל דמות יכולות ומהלכים שונים המסייעים בקרבות ובחקירת השלבים.

== ביקורות ==
המשחק זכה לביקורות גרועות במיוחד. הוא קיבל ציון כולל של 32 מתוך 100 במדד הסקירות Metacritic, וציון של 33% במדד הסקירות GameRankings.

למרות הכיוון החדש לזיכיון, המבקרים מציינים לרעה את עלילת המשחק וכתיבת הדמויות, השליטה הרעועה במצלמה ובדמויות, הגרפיקה, וכן כמות הבאגים במשחק.

== קישורים חיצוניים ==
* 

קטגוריה:משחקי Wii U
קטגוריה:סוניק הקיפוד: משחקי ספין-אוף
קטגוריה:משחקי וידאו משנת 2014
קטגוריה:משחקי פעולה-הרפתקאות
קטגוריה:משחקי פלטפורמות ממוחשבים
הקבינט של ארצות הברית בממשל תומאס ג'פרסון

הנשיא תומאס ג'פרסון]]
הקבינט של ארצות הברית בממשל תומאס ג'פרסון כיהן במשך שמונה שנים - ממועד השבעת הנשיא תומאס ג'פרסון ב-4 במרץ 1801 ועד לסיום כהונתו השנייה ב-3 במרץ 1809.

==הרכב הקבינט==
הקבינט כלל חמישה בעלי תפקידים. כיהנו בו תשעה גברים. שניים מהם - מזכיר המדינה ג'יימס מדיסון ומזכיר המלחמה הנרי דירבורן - שימשו בקבינט במשך כל תקופת כהונתו.

במהלך כהונת הקבינט שימשו ארבעה אישים במשרת התובע הכללי.

==חברי הקבינט==
*מזכיר המדינה: ג'יימס מדיסון (1801–1809)
*מזכיר האוצר: סמואל דקסטר (1801), אלברט גלטין (1801–1809)
*מזכיר המלחמה: הנרי דירבורן (1801–1809)
*התובע הכללי: לוי לינקולן האב (1801–1804), רוברט סמית' (1805), ג'ון ברקינרידג' (1805–1806), סיזר אוגוסטוס רודני (1807–1809)
*מזכיר הצי: בנג'מין סטודרט (1801), רוברט סמית' (1801–1809)

==קישורים חיצוניים==
* 

==הערות שוליים==

קבינט של ארצות הברית
ג'פרסון
רואי חדד

רואי חדד (נולד ב-3 בנובמבר 1970) הוא כדורגלן עבר ישראלי ששיחק בעמדת הבלם.

==קריירה==
חדד החל לשחק כדורגל במחלקת הנוער של הפועל יהוד, ובעונת 1988/1989 הצטרף לקבוצת בני יהודה תל אביב. הקבוצה נקלעה לתחתית הטבלה לאחר שספגה שערים רבים, והמאמן גיורא שפיגל הציב את חדד בן ה-18 בהרכב לראשונה במשחק מול שמשון תל אביב שהסתיים בתיקו 0–0. בהמשך העונה שמר חדד על מקומו בהרכב והקבוצה הצליחה להישאר בליגה הבכירה. בעונת 1989/1990 היה חדד ממצטייני הקבוצה שזכתה באליפות היחידה בתולדותיה.

בעקבות הצטיינותו בעונת האליפות זומן חדד לסגל נבחרת ישראל למשחק ידידות מול נבחרת ברית המועצות ב-16 במאי 1990, בו פתח בהרכב וישראל ניצחה 3–2. שישה ימים לאחר מכן פתח בהרכב גם בהפסד 1–2 לנבחרת ארגנטינה, ובסך הכל ערך ארבע הופעות במדי הנבחרת, האחרונה ב-3 במרץ 1992 מול נבחרת קפריסין. במהלך תקופה זו ערך גם שתי הופעות במדי הנבחרת הצעירה.

לקראת עונת 1992/1993 הצטרף חדד להפועל תל אביב, במדיה שיחק שנתיים עד תום עונת 1993/1994, ולאחר מכן חזר לבני יהודה, אך נפצע ולא הצליח למצוא את מקומו במועדון. בהמשך שיחק בליגת המשנה בהפועל רמת גן והכח רמת גן, ואת הקריירה סיים חדד במדי הפועל אשקלון, במדיה שיחק תקופה קצרה לפני שפרש ממשחק פעיל בדצמבר 2000.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:יהוד-מונוסון: כדורגלנים
קטגוריה:כדורגלני הפועל יהוד
קטגוריה:כדורגלני בני יהודה תל אביב
קטגוריה:כדורגלני הפועל תל אביב
קטגוריה:כדורגלני הפועל רמת גן
קטגוריה:כדורגלני הכח רמת גן
קטגוריה:כדורגלני הפועל אשקלון
קטגוריה:כדורגלני נבחרת ישראל
קטגוריה:ישראלים שנולדו ב-1970
אנטון קורושץ

אנטון קוֹרוֹשֶץ (בסרבו-קרואטית: Anton Korošec, בסרבית קירילית: Антон Корошец; 18 במאי 1872, ביסריאנה, האימפריה האוסטרו-הונגרית – 14 בדצמבר 1940, בלגרד, ממלכת יוגוסלביה) היה כומר קתולי ופוליטיקאי יוגוסלבי ממוצא סלובני, אשר כיהן כראש ממשלת ממלכת יוגוסלביה ובהמשך כשר הפנים ושר החינוך של הממלכה. קורושץ נודע כאנטישמי והיה ממובילי החקיקה האנטי-יהודית בממלכה.

==ביוגרפיה==
קורושץ נולד בעיירה ביסריאנה אשר בסלובניה. הוא רכש השכלה תיכונית במריבור. ב-1895 הוסמך לכמורה וב-1905 הוסמך לדוקטור בתאולוגיה מאוניברסיטת גראץ. הוא הצטרף למפלגת העם של סלובניה וב-1918 כיהן כסגן נשיא בממשלה הראשונה של ממלכת הסרבים, הקרואטים והסלובנים. לאחר רציחתו של הפוליטיקאי הקרואטי סטייפן ראדיץ' במהלך ישיבת פרלמנט, מינה אותו אלכסנדר הראשון, מלך יוגוסלביה לראש הממשלה כדי להרגיע את הרוחות, אך לאחר מספר חודשים פוטר בשל עמדותיו הלאומניות-סלובניות. ב-1933 הוגלה מהבירה בלגרד לאי חוואר בדלמטיה לחוף הים האדריאטי. לאחר רציחתו של אלכסנדר הראשון בפריז ומינויו של הנסיך פאבלה לעוצר המלוכה שב קורושץ לבלגרד. בין 1935 ל-1938 כיהן כשר הפנים של הממלכה. בפברואר 1939 מונה לשר החינוך בממשלתו של דראגישה צבטקוביץ'. קורושץ תמך בהתקרבות לגרמניה הנאצית והצטרפותה של יוגוסלביה להסכם הצלת-צדדי, כאשר כחלק מתהליך זה הוחלה בממלכה חקיקה אנטי-יהודית.

קורושץ היה ידוע בדעותיו האנטישמיות, יזם והוביל את תהליך החקיקה להגבלת כניסת היהודים למוסדות החינוך, והגבלת עיסוקם בענפי מסחר שונים. ראשי יהדות יוגוסלביה נפגשו עם שרי ממשלת יוגוסלביה ואף עם הנסיך פאבלה ונמסר להם כי זהו תהליך שנועד לרצות את גרמניה הנאצית והוא זמני. ב-4 באוקטובר 1940 פורסמו תקנות רשמיות שהגבילו את הפעילות הכלכלית של יהודי יוגוסלביה וקבעו נומרוס קלאוזוס במוסדות להשכלה גבוהה. האליטה האינטלקטואלית היוגוסלבית וכן מספר שרים וחברי פרלמנט מתחו ביקורת נוקבת על החלת החוקים, אך קורושץ בסדרת נאומים בפרלמנט הגן על התחיקה בטענה שהיא נדרשת כדי ליצור יחסים תקינים עם גרמניה הנאצית. בעיתונות היוגוסלבית התפרסמו מספר פעמים התבטאויות אנטישמיות מצידו. קורושץ פעל לגירושם מיוגוסלביה של פליטים יהודים מגרמניה, אוסטריה וצ'כוסלובקיה. בהמשך, הוגבלו גיוסם של יהודים לצבא וקבלתם לקורסי קצינים. הרב הראשי של יהדות יוגוסלביה ד"ר יצחק אלקלעי אולץ להתפטר מתפקידו.

אנטון קורושץ הלך לעולמו ב-14 בדצמבר 1940 בבלגרד והוא בן 68 שנים ונקבר בליובליאנה.

==קישורים חיצוניים==

* 

==הערות שוליים==

קטגוריה:כמרים
קטגוריה:פוליטיקאים יוגוסלבים
קטגוריה:הוגי דעות ומנהיגים אנטישמים
קטגוריה:שרי ממשלות יוגוסלביה
קטגוריה:ילידי 1872

קטגוריה:נפטרים ב-1940
קרן חכמה

קרן חֹכמה (נולדה ב-12 בנובמבר 1974) היא כוריאוגרפית ובמאית טלוויזיה, פרסומות וקליפים ישראלית. זוכת פרס האקדמיה הישראלית לטלוויזיה לבימוי הטוב ביותר.

==קריירה==
חכמה פעלה כרקדנית וככוריאוגרפית מחוץ לישראל. בשנת 1999, שבה לישראל כדי להשתתף בפסטיבל 'הרמת מסך'. באותה התקופה, אף על פי שמעולם לא למדה בימוי, היא ביימה את הקליפ ״עמוק במים״ של להקת מלכת הפלקט. הזמר, אסף אמדורסקי, התרשם מהתוצאה וביקש ממנה לביים קליפ גם עבורו, ומאז החלה לעסוק בבימוי קליפים ובאותה שנה זכתה בפרס קליפ השנה על בימוי הקליפ לשיר ״אריק״ של שלומי שבן.

בשנת 2006, החלה לביים מערכונים בתוכנית ארץ נהדרת. חכמה זכתה בפרס MTV על בימוי הקליפ המרסדס של להקת מרסדס בנד. בשנת 2008, ביימה את התוכנית רד בנד ביחד עם הבמאי איתן צור, ובשנת 2009 זכתה על בימוי זה בפרס האקדמיה הישראלית לטלוויזיה לבימוי הטוב ביותר בסדרה קומית. בשנת 2018, ביימה את הקליפ לשיר "Toy", של נטע ברזילי, שייצג את ישראל בתחרות האירוויזיון במאי 2018.
חכמה הייתה אחראית על בימוי הגלויות באירוויזיון 2019 אשר התקיים בעיר תל אביב, ומשודרות במשך 40 שניות לפני שכל מתמודד עולה לשיר על הבמה.

==חיים אישיים==
חכמה נשואה למוזיקאי גל תורן, סולן להקת מרסדס בנד, ולשניים שלוש בנות אילי, ניאה וראני. מתגוררת בתל אביב.

==קישורים חיצוניים==

* [http://www.tamidir.co.il/creators/%D7%A7%D7%A8%D7%9F-%D7%97%D7%9B%D7%9E%D7%94/?filter=* קרן חכמה] - באתר תמי הר-לב, סוכנות במאים ויוצרים
* 
* 
* [https://vimeo.com/album/3567370 Director - Karen Hochma]

==הערות שוליים==

קטגוריה:זוכי פרס האקדמיה לטלוויזיה: במאים
קטגוריה:במאיות ישראליות
קטגוריה:במאים ישראלים
קטגוריה:במאי טלוויזיה ישראלים
קטגוריה:כוריאוגרפיות ישראליות
קטגוריה:כוריאוגרפים ישראלים
קטגוריה:רקדניות ישראליות
קטגוריה:כוריאוגרפיות יהודיות
קטגוריה:ישראליות שנולדו ב-1974
קטגוריה:ישראלים שנולדו ב-1974
דינס אמריס

דינַס אֶמריס (בוולשית: Dinas Emrys; "טירת אמברוזיוס") הייתה מצודה שהוקמה בתקופת הברזל ואשר הריסותיה מצויים סמוך לעיירה בד'גלרט במחוז גוויניד', צפון-מערב ויילס.

כל שנותר כיום מהטירה הן הריסות שלושה מקטעים של חומות היקפיות ויסודות במספר מקומות, כולם מתוארכים לימי הביניים המוקדמים. הריסות הטירה בראש הגבעה הנושאת באותו שם נמצאים בשטחי הפארק הלאומי סנודוניה בין העיירה בד'גלרט לאגם ל'ין דינס (אגם הטירה), האתר פתוח למבקרים ללא תשלום והגישה לראש הגבעה היא רגלית לאורך שביל מסומן.

==ממצאים==
מחפירות שנערכו באתר בשנים 1910 ובין 1954 ל-1956, התגלו ממצאים המעידים על שימוש בטירה לאורך מספר תקופות החל מתקופת הברזל ייתכן מהמאה ה-1 או ה-2, בנוסף לממצאים המצביעים על שימוש בטירה עד למאה ה-5. הארכאולוג ד"ר סבורי (H. N. Savory) שערך חפירות מקיפות במקום באמצע שנות ה-50, מצא בריכת מים ורמפה בתחומי הטירה אותם הוא תיארך למאה ה-5 וכך הממצאים תואמים את הסיפור המיתולוגי של וורטיגרן, מרלין ושני הדרקונים (ראו בהמשך). סבורי תיאר חומות אבן בעובי 2.5 - 3 מטרים אשר נבנו תוך ניצול הקרקע והסילוע לאורך ראש הגבעה, אשר נבנו סביב שטח הטירה הכולל 10,000 מטרים רבועים. לפי סבורי הכניסה המקורית הייתה בדופן המערבית, אך בשלב מאוחר יותר נבנתה כניסה בצד הצפון-מזרחי שמשמש כיום גישה למתחם, הוא תיאר את החומות כבנויות בצורה גרועה וככל הנראה נבנו מחדש 2–3 פעמים. אחד האלמנטים המעניינים במתחם הם יסודות של מגדל אבן מלבני אשר מוסכם כי נבנה בתקופה מאוחרת יותר, ככל הנראה על ידי נסיכי ממלכת גוויניד' במהלך המאה ה-11.

==מסורת==
על פי החיבור "היסטוריה בריטונום" שנכתב במאה ה-9, טירת דינס אמריס הייתה מקום מושבו של וורטיגרן לאחר שנמלט מערבה מהפולשים האנגלו-סקסונים. לפי הסיפור, כל יום אנשיו של וורטיגן עמלו על הקמת ביצורים סביב הטירה ובכל בוקר מצאו רק ערימות לבנים. במשך מספר שבועות העבודות על הטירה לא התקדמו, עד אשר הוצע לוורטיגן להתייעץ עם "ילד שנולד ללא אב" ולאחר שחיפשו מצאו אנשיו אדם צעיר בשם אאורליוס אמברוזיוס - מרלין. וורטיגרן תכנן להרוג את מרלין במטרה להסיר את הכישוף שמנע מהטירה להיבנות, אך מרלין הסביר לו שהסיבה לכך היא למעשה בריכת מים מתחת לטירה ובה שני דרקונים; הלבן המייצג את הסקונים ונלחם באדום המייצג את הוולשים, לפי מרלין הדרקון האדום ינצח בקרוב. לאחר תבוסתו של וורטיגרן, קיבל אמבוזיוס אוריליאנוס את הטירה ועל שמו היא נקראת עד היום "טירת אברוזיוס" (בוולשית: דינס אמריס).

==תמונות==
<gallery>
Dinas Emrys Tower1.jpg|יסודות המגדל המלבני שנבנה ככל הנראה במאה ה-11
Dinas Emrys Gorge.jpg|דופן בריכת המים שהתגלתה במתחם
Dinas Emrys.jpeg|איור מסביבות 1795
</gallery>

==קישורים חיצוניים==

* [http://www.snowdoniaheritage.info/en/location/123/dinas-emrys/ דינס אמריס] מתוך אתר מורשת סנודוניה.
* [http://www.castlewales.com/dinas_em.html אודות הטירה] באתר "טירות ויילס".
* [https://www.nationaltrust.org.uk/craflwyn-and-beddgelert/features/a-tale-of-two-dragons סיפור שני הדרקונים] המיוחס לדינס אמריס באתר קרן הנאמנות הלאומית.

==הערות שוליים==

קטגוריה:גוויניד'
דינס אריס
קטגוריה:ויילס: מבצרי גבעה
קטגוריה:סנודוניה
עסקה

שוק לרכישת ירקות תמורת תשלום במזומנים]]
עסקה היא הסכמה בין מוכר לקונה על מכירתו של מוצר או שירות בתמורה לתשלום. בהשלמת העסקה המוצר עובר לבעלותו של הקונה (או השירות ניתן לו על ידי המוכר), והתשלום עובר מהקונה למוכר.

תשלום בכסף נעשה בקשת רחבה של אמצעי תשלום: במזומנים, בהמחאה, בכרטיס אשראי, בכרטיס חיוב, בתווי קנייה ועוד. במדינות שונות חלה הגבלה על גובה התשלום במזומנים המותר בעסקה, ובישראל נקבעה הגבלה כזו בחוק לצמצום השימוש במזומן. עסקה שבה התמורה אינה בכסף אלא בשווה כסף (מוצר או שירות) קרויה עסקת חליפין. עסקת טרייד אין משלבת את שתי דרכי התשלום: חלק מהתשלום עבור המוצר הנרכש ניתן על ידי הקונה במוצר זהה או דומה אך ישן יותר או בעל שווי נמוך יותר, ויתרת התשלום ניתנת בכסף.

עסקה יכולה להיות חד-פעמית או מתמשכת. פעמים רבות שני חלקי העסקה (מסירת המוצר או השירות והתשלום תמורתם) מתבצעים באותו מועד, אך יש עסקאות שבהן התשלום מתבצע במועד מאוחר יותר (מכירה באשראי) או במועד מוקדם יותר (התשלום, כולו או חלקו, קודם לקבלת המוצר, למשל משום שהוא משמש לרכישת חומרי גלם לייצור המוצר הנרכש).

לעיתים קודם לעסקה משא ומתן על תנאיה (תיאור מדויק של המוצר או השירות וקביעת גובה התשלום), ולעיתים פרטים אלה קבועים וידועים מראש לצדדים לעסקה, ונדרשת רק הסכמתם על ביצועה.

לעיתים מלווה העסקה בחוזה בכתב המפרט את תנאי העסקה. בעסקאות מסוימות, כגון בעסקת מקרקעין בישראל, החוק מחייב קיומו של חוזה בכתב.

==מיסוי עסקאות==
מס ערך מוסף הוא מס המוטל על עסקאות במדינות רבות בעולם, בשיעור מסוים ממחיר העסקה. בחוק מס ערך מוסף נכללת הגדרה של עסקה, בהתאם למטרותיו של חוק זה. החוק מטיל מס בשיעור אחיד (בשנת 2018: 17%) ממחיר העסקה על מרבית העסקאות הנעשות בישראל.

לעיתים מוטלים על העסקה מיסים נוספים. על רכישת זכות במקרקעין בישראל חל גם מס רכישה, שחל על הרוכש. עד ל-31 ביולי 2007 חל על עסקה כזו גם מס מכירה, שחל על המוכר. מיסים נוספים החלים על עסקאות לרכישת מוצרים מסוימים הם מס קנייה ובלו.

==הערות שוליים==

קטגוריה:מסחר
אורג תאו לבן-ראש

אורג תאו לבן-ראש (שם מדעי: Dinemellia dinemelli) הוא מין של עוף הנמנה עם משפחת האורגיים שבסדרת ציפורי שיר.
אורג זה נפוץ במזרח אפריקה.
למרות שמו הוא לא שייך לסוג המכונה אורג התאו (Bubalornis).

==מידע טקסונומי==
מקור השם אורג תאו נובע ממנהגו לעקוב אחרי עדרי תאו אפריקאי, ולטרוף חרקים שבורחים ממחבואם עקב תנועת העדר. המין תואר לראשונה על ידי החוקר הגרמני אדוארד רופל ב-1845.

===תת-מינים===
* D. d. dinemelli - תת-מין הצפוני. נפוץ בסודאן, אתיופיה, סומליה, אוגנדה, וצפון קניה.
* D. d. boehmi - תת-מין הדרומי. נפוץ בקניה וטנזניה.

==תיאור==
גודלו בין 17 ל-19 ס"מ. ומשקלו בין 57 ל-85 גרם. ללא הבדל בין המינים. ראשו ובטנו לבנים. אחוריו ותחתית זנבו בצבע כתום בוהק. כנפיו בצבע חום-כהה עם פבים לבנים עדינים לאורכם. מקורו בצבע שחור. לתת המין D. d. dinemelli זנב בצבע חום ולתת המין D. d. boehmi זנב בצבע שחור

==התנהגות==
===בתי גידול===
מאכלס אזורי סוואנה ובתה.

===מבנה חברתי===
ציפור חברתית. מתלהק לקבוצות של 3–6 פריטים. לעיתים נצפה ביחד עם מינים של זרזיריים.

===תזונה===
את עיקר מזונו מוצא על הקרקע, נוהג לעקוב אחרי עדרי תאו אפריקאי שמבריחים עבורו חרקים ממקום מחבואם. ניזון בעיקר מחרקים (לרוב חיפושיות ופרפרים), אך גם מפירות וזרעים.

===רבייה===
מקנן בקבוצות. בתהליך החיזור הזכר מציג את כנפיו, ואת הצבע הכתום בתחתית זנבו לנקבות. בני הזוג הם מונוגמיים ושניהם בונים את הקן. הקן נארג מזרדים, צורתו אליפטית בגודל של כ-57 ס"מ. לכניסה לקן צורת משפך שנבנה בתחתית הקן, פנים הקן מרופד בחומרים רכים וחלקו החיצון בענפים קוצניים. הנקבה מטילה 3–5 ביצים בצבע אפור עד כחול בהיר, המנוקדות בצבעים חום, אדום וירוק-זית. משך הדגירה כשבועיים. שני בני=הזוג מאכילים את הגוזלים. ישנן תצפיות בהם ציפורים אחרות, כדוגמת בזון גמדי עשו שימוש בקן שנבנה על ידי אורג זה במקום לבנות קן בעצמם.

== גלריה ==
<gallery>
White-headed_Buffalo-weaver_Dinemellia_dinemelli_Perched_2000px.jpg
Dinemellia_dinemelli.jpg
White-headed_Buffalo-weaver.jpg
Dinemellia_dinemelli_-Buffalo_Springs_National_Park,_Kenya-8.jpg
Dinemellia_dinemelli_-San_Diego_Zoo-8a.jpg
Dinemellia_dinemelli_dinemelli.jpg
Dinemellia_dinemelli_-Honolulu_Zoo,_Hawaii,_USA-8a.jpg
</gallery>

==קישורים חיצוניים==

* [http://weavers.adu.org.za/sp.php?spp=3730 אורג תאו לבן-ראש], באתר weavers.adu.org
==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1845
קטגוריה:טקסונים שתוארו בידי אדוארד ראפל
קטגוריה:אורגיים
קטגוריה:עופות יחידים בסוגם
קטגוריה:עופות הסוואנה האפריקנית
קטגוריה:קניה: עופות
THOR (מערכת סילוק פצצות)

THOR היא מערכת לניטרול מטעני חבלה וסילוק פצצות תוצרת רפאל - מערכות לחימה מתקדמות הישראלית. המערכת נמצאת בשירות חיל ההנדסה הקרבית של צה"ל תחת השם "אש קרה" ורשמה טבילת אש מבצעית בדצמבר 2017. עקרון הפעולה שלה כפול: שימוש במק"כ M2 בראונינג 0.5 BMG או בקרן לייזר רבת עוצמה, על מנת לנטרל את המטען על ידי שריפת חומר הנפץ שבו או פיצוצו מרחוק.

== הנדסה ==

=== מבנה ועקרון פעולה ===

המערכת מותקנת באופן מודולרי על גבי רכב קרבי משוריין כגון רכב הנדסה קרבית. היא מורכבת ממספר רכיבים:
* מערכת שליטה ובקרה, המתופעלת מתוך הרק"ם.
* עמדת ירי בשלט רחוק מסוג Samson RCWS, הידועה בצה"ל בשם "קטלנית". על העמדה מותקנים:
** משגר לייזר מקורר-מים בעוצמה של 2,000 ואט. המשגר יורה קרן לייזר חזקה ומרוכזת לעבר המטען ומנטרל אותו.
** מקלע כבד (מק"כ), בדרך כלל מדגם M2 בראונינג בקליבר 0.5 אינץ'.
** מערכת כוונות יום/לילה.
את המערכת ניתן להתקין על מגוון פלטפורמות בהן רכב קרבי משוריין (דוגמת הפומ"ה, הנמ"ר ההנדסי וה-M113) ואף על רכב שטח פחות כבד, כגון ההאמר.

המערכת מסוגלת לנטרל ולהשמיד מטעני חבלה במספר שיטות:
* פיצוץ המטען מרחוק באמצעות ירי מהמקלע הכבד.
* הצתת חומר הנפץ ללא פיצוצו בתהליך שנקרא התלקחות (דפלגרציה ) באמצעות ירי מדויק של הלייזר. הלייזר מחמם את חומר הנפץ וגורם לשריפה מבוקרת שלו ללא יזימת פיצוץ והדף.
* חבלה על ידי פגיעה במנגנון ההפעלה, כגון ניתוק כבלי הפעלה באמצעות ירי מדויק של הלייזר.

היתרון שבניטרול ללא פיצוץ הוא שהיא משאירה את המטען במצב די שלם ומאפשרת לחבלנים לקחת אותו לצורכי חקירה ולמידת המבנה שלו וכיצד הוא פועל, ובאמצעות ידע זה לפתח תרגולת יעילה לנטרלו.

=== מפרט טכני ===

להלן מפרט טכני של המערכת וביצועיה:
* המשקל הכולל של המערכת הוא כ-.
* הספק חשמלי: 400 ואט בזרם ישיר של 24 וולט (האופיינים לחשמל שמספק מצבר של כלי רכב בצה"ל ובנאט"ו).
* הספק הלייזר: 2,000 ואט.
* דיוק המערכת: < 1 מילירדיאן (שקול לכ-3.5 דקות קשת).
* זווית צידוד: <math>150 {}^\circ</math>.
* זווית הגבהה: <math>+20 {}^\circ</math> מעלות עד <math>-15 {}^\circ</math>.
* קצב צידוד: מ-50 מעלות לשנייה ועד ל-0.5 מילירדיאן לשנייה.
* טווח מט"ל: 10–2,500 מטר.
* סוג המקלע: M2 בראונינג בקליבר 12.7x99 מ"מ נאט"ו (0.5 אינץ').
* טווח מרבי יעיל: עד .

== בצה"ל ==

המערכת נקראת בצה"ל "אש קרה" ומותקנת על גבי רק"מים של חיל ההנדסה הקרבית, כולל על הפומ"ה ועל הנמ"ר ההנדסי. המערכת נקלטה בצה"ל ב-2011 ובשנים האחרונות נקלט דגם משופר. המערכת רשמה טבילת אש מבצעית בדצמבר 2017 נגד מטען חבלה בציר הוברס העוטף את רצועת עזה. השימוש בה נדיר עקב רמת הסיווג של המערכת והמגבלות שיש בחוק הבינלאומי על שימוש צבאי בנשק לייזר.

== קישורים חיצוניים ==

* [http://www.rafael.co.il/5689-762-en/Marketing.aspx THOR], באתר הרשמי של רפאל - מערכות לחימה מתקדמות 
* [http://www.rafael.co.il/Module/ImageDownload.aspx?fl=2177&cs=4EABA2D85CF800BDA5BA902DBA5DA7480251BAF7 עלון המוצר] (קובץ PDF להורדה), באתר רפאל - מערכות לחימה מתקדמות
* יואב זייתון, [https://www.msn.com/he-il/news/other/%D7%96%D7%95-%D7%9E%D7%A2%D7%A8%D7%9B%D7%AA-%D7%94%D7%9C%D7%99%D7%99%D7%96%D7%A8-%D7%A9%D7%A0%D7%99%D7%98%D7%A8%D7%9C%D7%94-%D7%9E%D7%98%D7%A2%D7%9F-%D7%91%D7%92%D7%91%D7%95%D7%9C-%D7%94%D7%A8%D7%A6%D7%95%D7%A2%D7%94/ar-BBKgyr2?ocid=spartanntp זו המערכת שניטרלה את המטען], MSN ו-ynet
* 

== הערות שוליים ==

קטגוריה:רפאל: מוצרים
קטגוריה:חיל ההנדסה הישראלי: אמצעי לחימה
קטגוריה:אמצעי לחימה מבוססי לייזר
Machika

Machika (בעברית: לרסק) הוא סינגל שהוקלט על ידי הזמר הקולומביאני ג'יי באלווין, הזמרת הברזילאית אניטה וג'ון. השיר יצא לאור ב-19 בינואר 2018, כסינגל השלישי מתוך האלבום Vibras, של באלוויין. בסמוך ליציאתו עלה השיר גם לרשתות הסטרימינג השונות.

עם יציאתו נכנס השיר אל המקום ה-1 במצעד שבקולומביה, ה-15 במצעד שבבוליביה, וה-17 במצעד שבארגנטינה.

== רקע וכתיבה ==
השיר נכתב על ידי ג'יי באלווין, אניטה, אלחנדרו רמירז, קלייד סרג'יו נאריין וג'ונתן בריאן תיאל, והופק על ידי סקיי רומפינדו. עם שיר הופיעו באלוויין וג'ון בפסטיבל מיוחד שהתקיים בלוס אנג'לס, כמה שבועות אחרי שפורסם, ללא אניטה.

מאוחר יותר, הופיעה אניטה עם השיר לבדה, בפסטיבל שהתקיים בברזיל.

== וידאו קליפ ==
הווידאו קליפ הנלווה שיצא לשיר צולם על ידי הבמאי 36 גראדוס, ופורסם באותו יום שבו יצא כסינגל. בקליפ ניתן לראות את השלושה, כשהם נמצאים בשדה קרב עתיק, נלחמים אחד בשני, צבא נגד צבא.

ביומו הראשון של הקליפ ביוטיוב, מונה הצפיות שלו עמד על כ-18 מיליון צפיות, דבר אשר הופך אותו לסרטון ה-17 בהיסטוריה שעשה זאת. נכון ליולי 2018, מונה הצפיות של הקליפ עומד על כ-141 מיליון צפיות.

== רשימת השמעה ==
* Digital download
# Machika" – 3:02"

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!איטליה (FIMI)
|פלטינה
|50,000<small></small>
|-
!ארצות הברית (RIAA)
|פלטינה <small>(לטיני)</small>
|60,000<small></small>
|-
!ברזיל (Pro-Música Brasil)
|פלטינה 3×
|120,000
|-
!מקסיקו (AMPROFON)
|פלטינה
|60,000
|-
!ספרד (PROMUSICAE)
|זהב
|20,000
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי אניטה
קטגוריה:שירי ג'יי באלווין
קטגוריה:שירים בפורטוגזית
קטגוריה:שירים שנכתבו על ידי אניטה
קטגוריה:שירי פופ לטיניים
קטגוריה:שירי רגאטון
קטגוריה:שירי פלטינה בארצות הברית
קטגוריה:שירי יהלום בברזיל
Visjon Norge

Visjon Norge (נקרא גם: TV Visjon Norge) הוא ערוץ טלוויזיה נורווגי-נוצרי, שהושק ב-24 במרץ 2003, כערוץ הנוצרי-סקנדינבי הראשון המשדר 24 שעות ביממה. את הערוץ ניתן לקלוט בכל רחבי סקנדינביה באמצעות שידורים דרך הלוויין. ערוץ תאום המשדר משוודיה, ונקרא TV Vision Norden הושק בשנת 2015.

== היסטוריה ==
הערוץ החל לשדר ב-24 במרץ 2003, ומשדר ברחבי סקנדינביה במשך 24 שעות ביממה מגוון רחב של תוכניות בנושאים נוצריים, במטרה להטיף למען הבשורות של ישו, ובמטרה לתמוך במדינת ישראל. בשנת 2007, על פי נתוני הערוץ, היו לו 100,000 צופים קבועים בנוסף לנורווגיה, בעיקר בשוודיה ובאיי פארו. הוא זמין כיום בקרב 98% ממשקי הבית בנורווגיה, ועם ממוצע של 20,000 צופים ביום בנורווגיה בשנת 2015 על פי נתוני חברת TNS Gallup. בעבר הערוץ הואשם כי הוא מקדם את המפלגה הנוצרית בנורווגיה.

== ארגון ==
לחברה יש 65 עובדים, נוסף למספר מתנדבים. 46% מההפקות של הערוץ מופקות על ידי חברות הפקה בתשלום, וכל היתר באמצעות הערוץ עצמו. Visjon Norge גם פעיל במזרח אירופה ואפריקה, וגם משדר תוכניות בעניין עבודתו במולדובה. בנוסף, החברה בבעלותה נמצא הערוץ מפעילה גם שתי תחנות רדיו וירחון שלו 17,000 מנויים, נכון לשנת 2011. מאז 2011 יש לערוץ הכנסות תפעוליות שותפות בסביבות 90 מיליון כתר נורווגי.

== תוכניות ==
הערוץ משדר תוכניות שונות בנושאי נצרות, מקטגוריות שיחות, הוראה, חדשות, שירה ומוזיקה ותפילות. 

הערוץ משדר בין היתר גם את התוכניות הבאות:

=== אולפן ישיר ===
התוכנית החשובה ביותר בערוץ היא "אולפן ישיר" המשדרת בשידור חי מדי לילה. התוכנית כוללת אורחים, מוזיקאים ומגישי תוכניות אחרות, ובמהלך התוכנית הצופים יכולים לשאול שאלות ולבקש תפילות באמצעות הטלפון או מסרון. חלק גדול מהתוכנית אף מוקדש לגיוס שותפים חדשים וגיוס כספים שיסייעו להפקות חדשות ולפעילות הערוץ.

=== כוחה של הרוח ===
תוכנית המתמקדת במספר נושאים שונים בעניין אמונה דתית, כלכלה ועסקים וכמו כן גם ריפוי. את התוכנית מגיש ינס גרנפלד.

=== לפתוח דלתות ===
תוכנית חודשית על נוצרים הנרדפים ברחבי העולם בשל אמונתם הדתית. מטרת התוכנית היא לספק מידע על מצב הנוצרים במדינות עם חופש דת מוגבל. בכל תוכנית יש התמקדות במדינה מסוימת ברחבי העולם.

=== משימה חדשה ===
תוכנית בנושא עבודה מיסיונרית ברחבי העולם, על אהבה ומעשיו של אלוהים בחייהם הפרטיים של אנשים.

== הפולמוס סביב פעילות הערוץ ==
בשנת 2006 ננזף הערוץ על ידי רשות התקשורת הנורווגית בשל שידור חוזר של תוכנית במוצאי שבת על חשבון שידורי NRK2 (שהחזיק בעבר במשבצת שידור לתוכניות עצמאיות), ובה שודר סרטון מפורש בנושא הפלה. מנהל הערוץ יאן התנצל ותיאר את האירוע כטעות טכנית.

בשנת 2015 קרא הערוץ לצופיו לתרום סכומי כסף גדולים וביקש 2,500 עד 200,000 כתרים נורווגיים, ובתמורה יזכו בברכות וניסים. בתגובה לביקורת שהוטחה בערוץ, אמר מנהל הערוץ יאן כי הקטע הוצא מהקשרו והוסיף כי הערוץ לא תומך בתשלום בתמורה לניסים.

== ראו גם ==
* Viasat 4
* TV3
* NRK1

== קישורים חיצוניים ==
* 

== הערות שוליים ==

קטגוריה:ערוצי טלוויזיה נורווגיים
צהוב 2G

צהוב 2G (באנגלית: Yellow 2G) הוא צבע מאכל. באירופה הוא מסומן במספר E כ-E107. התרכובת צהובה לחלוטין ובעלת מראה של אבקה צהובה. החומר מתמוסס במים. החומר ידוע כגורם לתגובות אלרגיות במיוחד לילדים הסובלים מאסתמה. השימוש בתוסף מזון זה נאסר באוסטריה, יפן, נורווגיה, שוודיה, שווייץ וארצות הברית וקיימת המלצה לאסור אותו לחלוטין בכל אירופה. התרכובת מורכבת מזפת פחם.

== קישורים חיצוניים ==

== הערות שוליים ==

קטגוריה:צבעי מאכל
שוטי הנבואה (אלבום)

שוטי הנבואה הוא שמו של אלבום הבכורה של להקת שוטי הנבואה, שיצא לאור בשנת 2000. האלבום זכה לתודעה רחבה, והגיע למעמד של אלבום פלטינה לאחר שמכר למעלה מ-40,000 עותקים.
== הפקה ==
האלבום הוקלט בשכונת ניות בירושלים בסמוך לעמק המצלבה היכן שהקימה הלהקה את אולפן ההקלטות שלה<ref></ref>. עטיפת האלבום הוצאה בידי עמית כרמלי והוא טען שההשראה אליו הוא ציור שצויר בכניסה לגן הילדים הסמוך לאולפן.

בין השירים הבולטים של האלבום ניתן למנות את: "אין אני", "פנאן", "מה קרה לך", "במלון ברבת עמון", ו"הילדים קופצים".

שירי האלבום כוללים מסרים פוליטיים ומסרים חברתיים שונים: בשיר "פה ביפו" מדובר על משתף פעולה, זונה חד הורית ושני שיכורים, רמז למיקומם של החלשים בחברה באותו המקום. בשיר "פרילי" נכללו השורות "אף אחד לא יעזוב פה, אז תתחילו לאהוב" ו"ערבי פלסטיני, יהודי ארגנטינאי. זה לא משנה - כולם בני אדם".

השיר "אין אני" יצא מחדש באלבומו של אברהם טל LIVE בשנת 2017.

==רשימת השירים באלבום==
# הכל מן ג'ה
# פנאן
# פה ביפו
# תשאירי לי פרח
# אין אני
# הייתי מניאק
# פרילי
# הילדים קופצים
# משתוללים בכפר
# ♥ (לב)
# אח של סאלים
# דקה בפרדס
# במלון ברבת עמון
# מה קרה לך
# מי ינצח ת'אהבה

==קישורים חיצוניים==

* ניר גורלי, [https://www.kan.org.il/Podcast/item.aspx?pid=28728 קול גלגל], בהסכת "שיר אחד", תאגיד השידור הישראלי

==הערות שוליים==

קטגוריה:אלבומי בכורה מ-2000
קטגוריה:אלבומי רוק ישראליים
קטגוריה:אלבומי פלטינה בישראל
קטגוריה:אלבומי חברת הליקון
ונצואלה במשחקים האולימפיים לנוער

ונצואלה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער מוונצואלה 15 מדליות, מהן שתי מדליות זהב, שמונה מדליות כסף וחמישה מדליות ארד. הענף בו השיגו ספורטאי הנוער מוונצואלה את מירב המדליות הוא שחייה עם 5 מדליות, ולאחריו איגרוף עם 2 מדליות. ונצואלה מעולם לא השתתפה במשחקי החורף האולימפיים לנוער.

==השתתפות במשחקים==
====אולימפיאדת הנוער סינגפור (2010)====
המשלחת הראשונה של ונצואלה למשחקים האולימפיים לנוער הייתה לאולימפיאדת הנוער סינגפור והיא כללה 21 ספורטאים שהתחרו בתשעה ענפי ספורט. המשלחת זכתה בחמש מדליות, שתי מדליות כסף ושלוש מדליות ארד. המשלחת הגיעה להישגים משמעותיים בענפי השחייה והאיגרוף בהן היא זכתה במדליות כסף וארד. המשלחת הגיעה גם להישגים נאים בענפי ההרמת משקולות בה זכתה במדליית ארד בתחרות הנערות עד 48 ק"ג וסיימה במקום השישי בתחרות הנערים עד 56 ק"ג, ובקפיצה למים בה המשלחת סיימה במקום החמישי בקפיצה מ-10 מטרים. המשלחת השתתפה גם בתחרויות בענפי ההיאבקות, טריאתלון, טניס, ג'ודו, התעמלות, וסיף.

====אולימפיאדת הנוער נאנג'ינג (2014)====
המשלחת לאולימפיאדת הנוער נאנג'ינג הייתה המשלחת הגדולה ביותר ששלחה ונצואלה עד כה והיא מנתה 59 ספורטאים שהתחרו ב-15 ענפים. המשלחת זכתה בשמונה מדליות, שש מדליות כסף ושתי מדליות ארד. המשלחת הגיעה להישגים בענף השחייה עם זכייה בשתי מדליות כסף ומדליית ארד, בענף האתלטיקה עם זכייה במדליית כסף בתחרות קפיצה במוט לנערות, בענף ההיאבקות עם זכייה במדליית כסף בתחרות לנערים בהיאבקות בסגנון חופשי עד 63 ק"ג, ובענף הג'ודו עם זכייה במדליית ארד בתחרות לנערות עד 78 ק"ג. הישגים משמעותיים היו בענפי הכדור כאשר נבחרת הנערים זכתה במדלייץ כסף בטורניר הכדורעף חופים, ונבחרת הנערות זכתה במדליית כסף בטורניר הכדורגל.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2010 סינגפור || 0 || 2 || 3 || 5 || 63
|- align="center"
|align="right"| 2014 נאנג'ינג || 0 || 6 || 2 || 8 || 53
|- align="center"
|align="right"| 2018 בואנוס איירס || 2 || 0 || 0 || 2 || 38
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| ג'ודו || 1 || 0 || 1 || 2
|- align="center"
|align="right"| הרמת משקולות || 1 || 0 || 1 || 2
|- align="center"
|align="right"| שחייה || 0 || 3 || 2 || 5
|- align="center"
|align="right"| איגרוף || 0 || 1 || 1 || 2
|- align="center"
|align="right"| אתלטיקה || 0 || 1 || 0 || 1
|- align="center"
|align="right"| היאבקות || 0 || 1 || 0 || 1
|- align="center" bgcolor="#cccccc"
|align="right"| כדורגל || 0 || 1 || 0 || 1
|- align="center"
|align="right"| כדורעף חופים || 0 || 1 || 0 || 1
|}

==ראו גם==
* ונצואלה במשחקים האולימפיים
* ונצואלה במשחקים הפאראלימפיים

קטגוריה:ונצואלה: ספורט
קטגוריה:מדינות במשחקים האולימפיים לנוער
נטלי פרץ

נטלי פרץ (נולדה ב-18 באוגוסט 1990) היא זמרת ישראלית השרה בעיקר בסגנון מוזיקה מזרחית-ים תיכוני.

פרץ הוציאה בשנת 2013, את השיר "תי רשרש", שצבר ביוטיוב כ-1.5 מיליון צפיות, בשנת 2017, את השיר "על סף דיכאון", ולאחר מכן את השיר "מחכה לו", שנכתב והולחן על ידי דנה לפידות, וצבר, נכון למרץ 2018, למעלה מ-327 אלף צפיות.

== ביוגרפיה ==
פרץ התגלתה לראשונה בתוכניתו של אייל גולן, "אייל גולן קורא לך", בשנת 2011, ובשתי התוכניות "התבוריס" ו-"פרח נולד".
בראיון שנערך עם פרץ, היא אמרה כי: "גדלתי בבית מרוקאי אותנטי, לאימי הייתה קריירה מצליחה אבל כשנולד הילד הראשון, היא החליטה לוותר עליה לטובת המשפחה. אז, שלא כמו היום, לא ניתן היה לשלב קריירה לצד משפחה. סבי אכן היה פייטן ומנהל להקה, בקיצור חונכתי בבית מוזיקלי."

== קריירה ==
בינואר 2012, הוציאה פרץ את הסינגל הראשון שלה, "רק בגללך". השיר הגיע אל המקום ה-10 במצעד ה-TV של מדיה פורסט. לאחר מכן הוציאה את "ללא מילים", ואז בשנת 2013, הוציאה את השיר "תי רשרש". האודיו שהעלתה לערוצה ביוטיוב צבר קרוב למיליון צפיות, והקליפ שלו צבר 1.5 מיליון צפיות. בסמוך לכך, הוציאה פרץ לשיר קליפ נלווה. באותה שנה הוציאה את השיר "חובי", שזכה בתואר "שיר השבוע" של גלי ישראל, ואף זכה לקידום מצד מדיה פורסט.

עם תחילתה של שנת 2014, הוציאה פרץ את השיר "הייתי שם", וכשנה לאחר מכן את השיר "אין לך מילה", שאותו הלחינה בעצמה, השיר זכה להצלחה מרובה.

 בנוסף לכך, בתקופה זו הוציאה פרץ מחרוזת בשם "חפלה נוסטלגית" באותה השנה היא אף ביצעה את הדואט "שנינו יחד", עם אלי לוזון.

בשנת 2017, הוציאה פרץ את השיר, "על סף דיכאון", שאותו כתב והלחין אופיר כהן, ואז את השיר "מחכה לו", שנכתב והולחן על ידי דנה לפידות. כמה חודשים לאחר מכן, בשנת 2018, הוציאה את "כוחה של אהבה". ב-17 במאי 2018, הוציאה את השיר "תרימו לי". מאוחר יותר, ביצעה גרסת כיסוי אקוסטית לשיר "מישהו הולך תמיד איתי", של עפרה חזה. כמה חודשים לאחר מכן הוציאה את הקליפ עבור הסינגל "ילדה של אמא", שנכתב על ידי מאור אדרי.

== קישורים חיצוניים ==

* 

== הערות שוליים ==

קטגוריה:זמרות ישראליות
קטגוריה:זמרים ישראלים
קטגוריה:זמרות מוזיקה מזרחית ישראליות
קטגוריה:זמרות פופ ישראליות
קטגוריה:זמרי פופ ישראלים
קטגוריה:זמרות השרות בעברית
קטגוריה:זמרים השרים בעברית
קטגוריה:זמרים השרים בערבית
קטגוריה:מוזיקאיות ישראליות
קטגוריה:מוזיקאים ישראלים
קטגוריה:משתתפי אייל גולן קורא לך
קטגוריה:מועצה אזורית מרום הגליל: אישים
קטגוריה:ישראליות שנולדו ב-1990
קטגוריה:ישראלים שנולדו ב-1990
בית המלין

בית הַמְלין היה מבנה ששימש כמרכז ארגוני, תרבותי וחינוכי של פעילי ההסתדרות הכללית של העובדים בארץ ישראל וחלל תצוגה לאמנים. המבנה, בפינת הרחובות ויצמן וזכרון יעקב בתל אביב, תוכנן על ידי האדריכלים (לימים שניהם זוכי פרס ישראל) בנימין אידלסון ואריה שרון.

==היסטוריה==
הבית נחנך בשנת 1956 על ידי ה"יידיש נאציאָנאלער ארבעטער פארבאנד" (ברית הפועלים הלאומית היהודית) האמריקאי וההסתדרות, ונקרא על שמו של מייסד מגבית ההסתדרות בארצות הברית, אייזיק המלין (Hamlin).

המתכננים של בית המלין, אריה שרון ובנימין אידלסון, הם אותם אדריכלים שתכננו את בית ליסין שהוקם בשנת 1953, שני המבנים צמודים זה לזה.

בית המלין שימש תקופות ממושכות כחלל תצוגה לאמנים, בשנת 1959 נערכה במקום תערוכה של פורשי קבוצת אופקים חדשים בה השתתפו מרסל ינקו, אהרן כהנא, משה מוקדי, צבי מאירוביץ, אביגדור סטימצקי, ז'אן דוד, משה קסטל, דוד פלומבו, לואיז ובצלאל שץ. בשנת 1960, ארגנו הצייר משה מוקדי והפסל קוסו אלול תערוכה במתכונת של "סלון פתוח" אליה הוזמנו אמנים שונים ללא מגבלה של סגנון או ותק.

בסוף שנות ה-90 של המאה ה-20 מכרה ההסתדרות את הבניין והוא הוסב למשרדים, חנויות וחדר כושר.

ב-19 בפברואר 2018 נהרס "בית המלין" לטובת הקמת מגדל מגורי יוקרה בשם "מגדל בית ליסין".

==תיאור המבנה==
המבנה, לו צורה של טרפז צר, נבנה באלכסון לבית ליסין ובמקביל לרחוב זכרון יעקב, כשדופנו המערבית של המבנה מתיישרת עם רחוב ויצמן. בצדו הצפוני של המבנה הייתה קומה כפולה ששימשה כאולם אירועים ותערוכות ולפניה חלל כניסה מאורך שנמתח מהכניסה ברחוב ויצמן. על הקיר הראשי באולם התנוסס ציור קיר גדול (גובהו 5 מ' ורוחבו 10 מ'), "אחווה" שמו, אשר תיאר את פגישת יוסף ואחיו, שאותו צייר האמן הנודע שלום סבא בשנים 1956 עד 1958. (לאחר שהבניין נמכר הקיר שעליו היה הציור כוסה בקיר גבס, ובעקבות כך במשך שנים נחשב הציור בטעות כאבוד. עם תחילת ההריסה הסתבר כי הקיר המקורי ועליו הציור קיים, אך ניסיונות של הרגע האחרון להצילו שנעשו מול היזם ומול עיריית תל אביב עלו בתוהו).

בקומה השנייה מוקמו חדרי משרדים ואולם נוסף שתפס שטח של קומה שלמה, מואר באמצעות חלונות עיליים בגג הבניין.

==ראו גם==
* בית ליסין
* תיאטרון האהל בתל אביב, תוכנן גם הוא על ידי אריה שרון

==קישורים חיצוניים==
* 
==הערות שוליים==

קטגוריה:ההסתדרות הכללית
קטגוריה:מבנים ואתרים שתכנן בנימין אידלסון
קטגוריה:מבנים ואתרים שתכנן אריה שרון
קטגוריה:תל אביב: היסטוריה
קטגוריה:תל אביב-יפו: מבנים שנהרסו
קטגוריה:תל אביב-יפו: תרבות
קטגוריה:ההסתדרות הכללית: מבנים
אליפות העולם בשחמט 2000 (קלאסי)

אליפות העולם בשחמט 2000 הייתה תחרות שנערכה בחסות חברת בריינגיימס. אלוף העולם, גארי קספרוב, הפסיד את תוארו לוולדימיר קראמניק.

==רקע==
בשנת 1993 גארי קספרוב היה אמור להתמודד עם מנצח תחרות המועמדים, אך לקראת ההתמודדות התברר שקיימת אי-הסכמה בין השחמטאים לבין פיד"ה. כתוצאה מכך, קספרוב ומנצח תחרות המועמדים, נייג'ל שורט פרשו מפיד"ה וארגנו התמודדות בחסות "איגוד השחמטאים המקצוענים". בדו-קרב זה ניצח גארי קספרוב.

איגוד השחמטאים הצליח לארגן תחרות על תואר אלוף העולם במתכונת דומה לזו של פיד"ה בשנת 1995. בשנת 1996 האיגוד איבד את הספונסר העיקרי שלו, אינטל. זה קרה בעקבות החלטה של גארי קספרוב לשחק נגד תוכנת המחשב, כחול עמוק, שנכתבה על ידי IBM.

לאור התפרקות האיגוד, קספרוב לא היה יכול לארגן את תחרות המועמדים. בשנת 1998 סוכם שולדימיר קראמניק ווישוואנתן אנאנד, שהיו בעלי מד הכושר הגבוה ביותר באותה תקופה, יתמודדו בדו-קרב שהמנצח בו יקבל את הזכות להתמודד מול גארי קספרוב על התואר. אנאנד השתתף באותה תקופה בהתמודדות על תואר אלוף העולם מטעם פיד"ה ולכן סירב להשתתף בהתמודדות זו. לכן התקיים דו-קרב בין קראמניק לבין אלכסיי שירוב. התמודדות זו נערכה ביוני 1998 בקסורלה שבספרד. בניגוד לציפיות, שירוב ניצח בדו-קרב ללא הפסד באף משחק. במהלך שנת 1998 נערכו שיחות בין קספרוב לבין שירוב על ארגון דו-קרב אך השחמטאים לא הגיעו לכלל הסכמה. במהלך 1999 ו-2000 היו מגעים על דו-קרב בין קספרוב לבין אנאנד, אך גם הם לא הסתיימו בקביעת דו-קרב.

בסופו של דבר, סוכם על דו-קרב על התואר בין קספרוב לבין ולדימיר קראמניק בחסות חברת בריינגיימס.

==דו-קרב על התואר==
הדו-קרב נערך בלונדון באוקטובר-נובמבר 2000. הוא נקבע למתכונת של 16 משחקים לכל היותר, אך בפועל הסתיים לאחר 15 משחקים. אם הוא היה מסתיים ללא הכרעה, קספרוב היה ממשיך לכהן כאלוף עולם.

הדו-קרב הסתיים בניצחון של ולדימיר קראמניק. בשני משחקים זכה קראמניק ושאר 13 המשחקים הסתיימו בתיקו.
{| class="wikitable" style="text-align:center"
|-
! !! מד כושר (שינוי) !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! 15 !!סה"כ
|-
| align=right | ולדימיר קראמניק || 2772
||½||1||½||½||½||½||½||½||½||1||½||½||½||½||½||½8
|-
| align=right | גארי קספרוב || 2849
||½||0||½||½||½||½||½||½||½||0||½||½||½||½||½||½6
|}

==קישורים חיצוניים==

* [http://www.chessgames.com/perl/chess.pl?tid=61813 משחקי הדו-קרב], באתר צ'סגיימס 
==הערות שוליים==

קטגוריה:תחרויות שחמט ב-2000
2000
קטגוריה:לונדון: תחרויות שחמט
קטגוריה:2000 בממלכה המאוחדת
כף קר

כף קר (באנגלית: Cape Kerr) הוא כף גבוהה מכוסה שלג, בצידו הצפוני של מפרץ בארן, בקצהו של קרחון בירד, בצידו המערבי של מדף הקרח רוס, שבאנטארקטיקה.  

==היסטוריה==
הכף התגלה על ידי משלחת דיסקברי (שחקרה את האזור בין השנים 1901- 1904ׂ). הכף נקרא על שם לורד וולטר קר, הלורד הראשי של האדמירליות, שסייע למשלחת.

==לקריאה נוספת==
<div class="mw-content-ltr">• Charles Swithinbank, [https://books.google.co.il/books?id=RkrWLg-d-xAC&pg=PA26&lpg=PA26&dq=%22Cape+Kerr%22&source=bl&ots=2yb2keNkeu&sig=OxNayb4WgST3WvHbU0EjPluntfc&hl=en&sa=X&ved=0ahUKEwjO-7nA3fPZAhWLa8AKHTEZCY44ChDoAQgrMAI#v=onepage&q=%22Cape%20Kerr%22&f=false Antarctica], P 26</div>

==קישורים חיצוניים==
* [https://geonames.usgs.gov/apex/f?p=gnispq:5:0::NO::P5_ANTAR_ID:7881 כף קר] באתר הסקר הגאולוגי של ארצות הברית
* [http://www.adam.antarcticanz.govt.nz/nodes/view/20569 כף קר] באתר הגאזט האנטארקטי של ממשלת ניו זילנד

==הערות שוליים==

קר
קר
קטגוריה:ערכים עם קואורדינטות
Mr. Vain

Mr. Vain (בעברית: מר ריקנות) הוא שיר של הרכב הטכנו הגרמני קאלצ'ר ביט. השיר יצא לאור באפריל 1993 כשיר המוביל מתוך האלבום השני של ההרכב, "Serenity". השיר זכה להצלחה עולמית גדולה, והגיע למקום הראשון במדינות אירופאיות רבות, בהן גרמניה ובריטניה. בארצות הברית הגיע השיר למקום ה-17 במצעד הבילבורד הוט 100.

==רקע==
השיר נכתב על ידי סטיבן לוויס, נוזי קצמן, וג'יי סופרים והופק על ידי המפיק טורסטן פנסלאו. "Mr. Vain" היה לסינגל הנמכר ביותר באירופה בשנת 1993.
הסינגל פרץ תחילה בגרמניה ובמהלך הקיץ של 1993 הגיע לראש המצעדים ב-12 מדינות. הוא הגיע למקום ה-17 במצעד הבילבורד הוט 100, והגיע למכירות זהב. טניה אוואנס הבריטית היא הזמרת השרה בשיר, כאשר ג'יי סופרים האמריקאי הוא הראפר בשיר.
הקליפ לשיר בוים על ידי מאט ברודלי.

בנובמבר 1993 יצא טורסטן פנסלאו למסע קידום השיר Mr. Vain בארצות הברית. ביום חזרתו לגרמניה נסע פנסלאו במכוניתו ונהרג בתאונת דרכים.

==קישורים חיצוניים==

==הערות שוליים==

קטגוריה:שירי 1993
קטגוריה:שירים באנגלית
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 40 הסינגלים ההולנדיים
מיכאל פסויג

מיכאל פַּסוֶיג (נכתב גם פסוויג; 4 בינואר 1916<ref></ref> – 22 ביולי 2008, י"ט בתמוז תשס"ח) היה איש ציבור ומנהל ישראלי, מנהיג פועלים, ראש המועצה השני והרביעי של רעננה (1955–1957, 1959–1960) ומנכ"ל חברת יכין-חק"ל ויו"ר מועצת המנהלים שלה (1967–1988).

==ביוגרפיה==
מיכאל פסויג למד והתחנך בעיר וינה. היה חבר ההנהגה של תנועת הנוער הציונית-סוציאליסטית "גורדוניה" ומרכז "החלוץ" בעירו. ב-25 באפריל 1939 עלה לארץ ישראל, ובה ייסד גרעין של יוצאי וינה, שהצטרף לקבוצת "אבוקה" של חניכי תנועת "גורדוניה" בהקמת קיבוץ אבוקה בעמק בית שאן.

בשנת 1948 עבר להתגורר ברעננה, ושימש בה מזכיר מועצת הפועלים. במסגרת תפקידו הקים את קריית ההסתדרות במושבה.
ב-1954 נסע לבריטניה להשתלם בלימודי כלכלה.

בבחירות המוניציפליות של 1955 התמודד פסויג כנציג הפועלים, מטעם מפא"י, ונבחר לראש המועצה במקום ראש המועצה הראשון, ברוך אוסטרובסקי שהסיר את מועמדותו. בשנות כהונתו כראש מועצת רעננה טיפל ביצירת מקורות תעסוקה לאוכלוסייה המקומית ולעולים החדשים.
הוא כיהן בתפקיד כמחצית תקופת כהונתה של המועצה; ביולי 1957 נוצר משבר קואליציוני, עת פרשו הסיעות הדתיות מהמועצה, ובחודש ספטמבר הוחלף פסויג על ידי אוסטרובסקי, נציג המפלגה הפרוגרסיבית, ששב לכהונה נוספת.
באותה שנה התמנה לסגן מנהל חטיבת סחר החוץ במשרד המסחר והתעשייה.

בדצמבר 1959 נבחר פסויג שוב בבחירות הכלליות לתפקיד ראש המועצה של רעננה, וכיהן בו כשנה. בתקופת כהונתו זו הוסיף לפעול גם במסגרת משרד המסחר והתעשייה.

בראשית שנת 1961 התפטר מתפקידו כראש המועצה לטובת תפקיד סגן ראש משלחת השילומים בקלן שבגרמניה המערבית תחת פליקס שנער. תחתיו התמנה לראש המועצה יצחק שקולניק, חבר המועצה מטעם מפא"י" גם הוא.

ב-1 בינואר 1965 בחרה מפא"י בפסויג לתפקיד מנהל הכספים והמנגנון של חברת יכין-חק"ל ולאחר מכן למנכ"ל החברה, וב-1967 נבחר ליו"ר מועצת המנהלים שלה. פסויג כיהן בתפקיד עד פרישתו לגמלאות ב-1988.

מיכאל פסויג היה נשוי לאלה (1920–1987) עד מותה, אב, וסב לנכדים. הוא נפטר בשנת 2008, בגיל 92. נקבר בבית העלמין הישן ברעננה.

==קישורים חיצוניים==
* [http://moreshet.raanana.muni.il/Web/People/Mayors/219.aspx מיכאל פסוויג] באתר "מורשת רעננה" של עיריית רעננה

==הערות שוליים==

קטגוריה:חברי גורדוניה
קטגוריה:ישראלים ילידי אוסטריה
קטגוריה:אנשי העלייה החמישית
קטגוריה:מזכירי מועצות פועלים
קטגוריה:ראשי רשויות מקומיות מטעם מפא"י
קטגוריה:ראשי מועצת רעננה
קטגוריה:עובדי משרד המסחר והתעשייה
קטגוריה:מנכ"לים ישראלים
קטגוריה:דירקטורים ישראלים
קטגוריה:ישראלים שנולדו ב-1916
קטגוריה:ישראלים שנפטרו ב-2008
כף כריסטי

כף כריסטי או קייפ כריסטי (באנגלית: Cape Christie) היא כף הממוקמת 9 קילומטרים צפונית מזרחית לכף האלט, מעברה השני של הכניסה למצר אדיסטו, בחוף ארץ ויקטוריה שבאנטארקטיקה.

== היסטוריה ==
=== גלוי לשון היבשה ===

הכף התגלתה ב-15 בינואר 1841 על ידי סר ג'יימס קלארק רוס. 

=== מקור השם ===

הכף נקראת על שם פרופסור סמיואל האנטר כריסטי, חבר באקדמיה הצבאית המלכותית בווליץ'.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:2768 כף כריסטי] באתר הסקר הגאולוגי של ארצות הברית
* [http://www.adam.antarcticanz.govt.nz/nodes/view/20541 כף כריסטי] באתר ממשלת ניו זילנד
* [http://antarctica.recollect.co.nz/nodes/view/6972 הנוף הנשקף מכף כריסטי] באתר ממשלת ניו זילנד
* [https://www.ats.aq/documents/ATCM38/att/ATCM38_att003_e.pdf מפת אזור כף כריסטי וכף האלט]

== הערות שוליים ==

כריסטי
כריסטי
קטגוריה:ערכים עם קואורדינטות
כריסטי
מצר אדיסטו

מצר אדיסטו או מפרצון אדיסטו (באנגלית: Edisto Inlet) הוא מצר ים או מפרצון היוצא ממפרץ מובריי שבאנטארקטיקה.

אורכו של מפרצון אדיסטו הוא 13 קילומטרים ורוחבו 6 קילומטרים. המפרצון ממוקם בין כף האלט וכף כריסטי.

==היסטוריה==
הספינה הראשונה שנכנסה למפרצון זה הייתה אניית צי ארצות הברית USS אדיסטו , בפברואר 1956. המפרצון נקרא בשם האונייה באותה עת.

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:4313 מצר אדיסטו] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=4078&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מצר אדיסטו] באתר גאזט SCAR של ממשלת אוסטרליה
* [https://mapcarta.com/25610814 תצלום לוויין של אזור מצר אדיסטו]
* [https://www.researchgate.net/figure/Study-area-showing-census-boxes-in-Moubray-Bay-red-and-Edisto-Inlet-blue-see_fig2_274459489 תפוצת כלבי הים באזור מצר אדיסטו]

==הערות שוליים==

אדיסטו
אדיסטו
קטגוריה:ערכים עם קואורדינטות
ועדת השמות האנטארקטית של ניו זילנד

ועדת השמות האנטארקטית של ניו זילנד (באנגלית: New Zealand Antarctic Place-Names Committee; בקיצור: NZ-APC) היא ועדה שהוקמה בשנת 1956 על ידי ניו זילנד כאשר ניתנה לה הסמכות לתת שמות לאתרים בשטח חסות רוס שבאנטארקטיקה.

חברי הוועדה היו מומחים בנושא אנטארקטיקה, והם עבדו בשיתוף עם גופים בעלי סמכות דומה באוסטרליה, בבריטניה ובארצות הברית, כדי שיתנו את הסכמתם על השמות הניתנים.

הוועדה נתנה לאתרים רבים באנטארקטיקה את שמותיהם, ובין היתר לאתרים: חוף בורכגרווינק, רכס בארקר.
== ראו גם ==
* משלחת הסקר הגאולוגי האנטארקטי של ניו זילנד
* הוועדה המייעצת לשמות אנטארקטיים
* הוועדה המייעצת לשמות אנטארקטיים של בריטניה

==קישורים חיצוניים==
* [https://gazette.govt.nz/notice/id/2017-ln3098 גאזט השמות האנטארקטיים הרשמי של ניו זילנד]

==הערות שוליים==

קטגוריה:ארגונים אנטארקטיים
קטגוריה:הידרולוגיה
קטגוריה:ניו זילנד: גאוגרפיה
קטגוריה:אנטארקטיקה: גאוגרפיה
קטגוריה:קרטוגרפיה
משלחת הסקר הגאולוגי האנטארקטי של ניו זילנד

משלחת הסקר הגאולוגי האנטארקטי של ניו זילנד (באנגלית: The New Zealand Geological Survey Antarctic Expedition; בקיצור - NZGSAE) היא סדרה של משלחות חקר שנשלחו לחקור את אנטארקטיקה בין השנים 1957-1958 ובין השנים 1958-1959. 

משלחת 1957 - 1958 חקרה את שטח חסות רוס, ונתנה לקרחון בורכגרווינק והר פוטבול את שמם. 

משלחת 1958 - 1959 נתנה לרכס מאונטייניר את שמו ומיפתה את רכס קארטר. 

משלחות חקר נוספות נערכו בשנות ה-60. משלחות נתנו לאתרים הבאים את שמותיהם: הרי ויקטורי, קרחון טרפלגר, חצי האי האלט, קרחון טאקר, הרי אנארי, הרי קונקורד, קרחון הוליסטון, קרחון שיהאן, קרחון ביוור שבמדף הקרח רוס, קרחון סלג'רס, קרחון ליפ ייר, פסגת באנדד, פסגת איאן, קרחון צ'אמפנס, פסגת מארבל, גבעת ווטצ'טאואר ושלוחת סרפרייז.  

== ראו גם ==
* ועדת השמות האנטארקטית של ניו זילנד
* הסקר הגאולוגי של ארצות הברית
* משלחת הסקר האנטארקטית של אוסטרליה

== לקריאה נוספת ==

<div class="mw-content-ltr">• Andrew J. Hund - Editor, [https://books.google.co.il/books?id=wRvFBAAAQBAJ&pg=PA796&lpg=PA796&dq=%22New+Zealand+Geological+Survey+Antarctic+Expedition%22&source=bl&ots=1aGvCsIoD2&sig=gA6v6e3m7sd1Jyz6RAeS9nD-mg0&hl=en&sa=X&ved=0ahUKEwiu5_Se-fPZAhVsAsAKHXJ5Bcw4ChDoAQg2MAY#v=onepage&q=%22New%20Zealand%20Geological%20Survey%20Antarctic%20Expedition%22&f=false Antarctica and the Arctic Circle: A Geographic Encyclopedia] -רשימת משלחות המחקר לאנטארקטיקה, P 796</div>

== הערות שוליים ==

קטגוריה:משלחות לאנטארקטיקה